Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: 1. Az Alkotmánybíróság a 30/1992. (V. 26.) AB határozatában már megállapította: „Az Alkotmány 8. §-ában rögzíti, hogy a Magyar Köztársaság elismeri az ember sérthetetlen és elidegeníthetetlen alapvetõ jogait, ezek tiszteletben tartása és védelme az állam elsõrendû kötelessége. Az
Paragraph Index: 210

3. A választási kampány és a kampánycsend szabályai a választási eljárás részét képezik. A Ve. 40. § (1) és (2) bekezdése határozza meg a kampány és a kampánycsend idõtartamát. A választási kampány a választás kitûzésétõl a szavazást megelõzõ nap 0 óráig tart. A köztársasági elnök a választást legalább a választás napját megelõzõen 72 nappal korábban köteles kitûzni, így a kampány idõtartama legalább 71 nap. A szavazást megelõzõ nap 0 órától a szavazás befejezéséig választási kampányt folytatni tilos (kampánycsend). A szavazást a választás napján 19 órakor kell befejezni, így a kampánycsend idõtartama 43 óra. A választás második fordulójában a kampány újabb 13 napja után következik a 43 óra kampánycsend. Mindezek alapján a jelölteknek és a jelölõ szervezeteknek összesen legalább 84 nap áll rendelkezésükre a választások napjának kitûzésétõl a kampány folytatására, amelyet mindössze 86 óra kampánycsend szakít meg. A Ve. 41. §-a határozza meg a kampánycsend megsértésének eseteit. A kampánycsend megsértésének minõsül a választópolgárok választói akaratának befolyásolása, így különösen: a választópolgárok számára a jelölt vagy a jelölõ szervezet által ingyenesen juttatott szolgáltatás (szavazásra történõ szervezett szállítás, étel-ital adása), pártjelvények, zászlók, pártszimbólumok, a jelölt fényképét vagy nevét tartalmazó tárgyak osztogatása, választási plakát elhelyezése, a választói akarat befolyásolására alkalmas információk szolgáltatása elektronikus vagy más úton. A kampánycsendre vonatkozó rendelkezések — az indítványozó által is elismert módon — nem tartalmi tekintetben korlátozzák az információk áramlását, csupán idõkorlátot állítanak a választási eljárás résztvevõi elé. A kampánycsend szabályai azonos módon korlátozzák a jelöltek, a jelölõ szervezetek és a médiumok véleménynyilvánítási szabadságát és a sajtószabadságot: a Ve. 40. § (1) és (2) bekezdése, illetõleg 41. §-a az érintettek között nem tesz különbséget a kampánytevékenység korlátozását érintõen. Nem része a kampánycsendnek a választójog gyakorlásával, illetve a választási eljárási cselekményekkel kapcsolatos információk közlése, amelyek minden választópolgár tárgyilagos tájékoztatását biztosítják. A kampánycsend idején maga a Ve. 67. §-ának (3) bekezdése teszi a szavazatszedõ bizottság feladatává többek között a kiesett jelöltekrõl való tájékoztatás kötelezettségét. A teljes körû és tárgyilagos tájékoztatást szolgálják a Ve. 6. § (5) és (6) bekezdéseinek rendelkezései, amelyek szerint választási irodák gondoskodnak arról, hogy a választópolgárok a választási tudnivalókról, a szavazás módjáról általános tájékoztatást és kérdéseikre felvilágosítást kapjanak, továbbá a szavazás napján a választás befejezése elõtt a szavazók számáról és arányáról tájékoztatást adhatnak.

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes